
BIROUL PERMANENT 

AL 

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru modificarea şi completarea Legii nr.145/2014 privind stabilirea unor măsuri de reglementare a pieţei produselor din sectorul agricol, publicată în Monitorul Oficial, Partea I, nr.794 din 31 octombrie 2014, trimis spre examinare pe fond, Comisiei pentru industrii şi servicii şi Comisiei pentru agricultură, silvicultură, industrie alimentară şi servicii specifice, cu adresa nr.Plx.853 din 25 noiembrie 2015. 
Prin obiectul de reglementare şi conţinutul său, propunerea legislativă face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
       VICEPREŞEDINTE,


PREŞEDINTE,


  Marin Gheorghe



Nini Săpunaru

R A P O R T   C O M U N
asupra propunerii legislative pentru modificarea şi completarea Legii nr.145/2014 privind stabilirea unor măsuri de reglementare a pieţei produselor din sectorul agricol, publicată în Monitorul Oficial, Partea I, nr.794 din 31 octombrie 2014


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, cu propunerea legislativă pentru modificarea şi completarea Legii nr.145/2014 privind stabilirea unor măsuri de reglementare a pieţei produselor din sectorul agricol, publicată în Monitorul Oficial, Partea I, nr.794 din 31 octombrie 2014, iniţiată de domnii senatori Dorin Mircea Dobra – PNL şi Octavian Liviu Bumb – UNPR, transmisă cu adresa nr.P.L.x. 853 din 25 noiembrie 2015, înregistrată la Comisia pentru industrii şi servicii sub nr.4c-3/398 din 26 noiembrie 2015 şi la Comisia pentru agricultură, silvicultură, industrie alimentară şi servicii specifice sub nr.4c-4/609 din 26 noiembrie 2015.



Consiliul Legislativ, cu avizul nr.1031/01.10.2015, avizează favorabil propunerea legislativă cu observaţii şi propuneri.



Senatul, în  şedinţa din 23 noiembrie 2015, a respins propunerea legislativă.


Comisia juridică, de disciplină şi imunităţi, cu avizul nr.PLx 853/2015/08.12.2015, avizează favorabil propunerea legislativă.



Propunerea legislativă are ca obiect de reglementare modificarea şi completarea Legii nr.145/2014 privind stabilirea unor măsuri de reglementare a pieţei produselor din sectorul agricol, în vederea creării cadrului legal necesar producătorilor agricoli, persoane fizice, care îşi desfăşoară activitatea pe o suprafaţă de teren de până la 2 ha, pentru a putea comercializa producţia proprie, pe baza unui certificat de mic producător.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 26 ianuarie 2016.



La lucrările Comisei pentru agricultură, silvicultură, industrie alimentară şi servicii specifice a participat, în calitate de invitat, din partea Ministerului Agriculturii şi Dezvoltării Rurale: doamna Simona Man – secretar de stat.

La lucrări au fost prezenţi din partea Comisiei pentru agricultură, silvicultură, industrie alimentară şi servicii specifice şi imunităţi 34 deputaţi din totalul de 35 deputaţi.

În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru industrii şi servicii au examinat propunerea legislativă  în şedinţa din 02 februarie 2016.



La lucrările Comisiei pentru industrii şi servicii a participat, în calitate de invitat, din partea Ministerului Agriculturii şi Dezvoltării Rurale: domnul Daniel Velicu – director.

La lucrări au fost prezenţi din partea Comisiei pentru industrii şi servicii 18 deputaţi din totalul de 18 deputaţi.

În urma examinării iniţiativei legislative şi a opiniilor exprimate, membrii celor două comisii, au hotărât, în unanimitate, să propună Plenului Camerei Deputaţilor respingerea propunerii legislative pentru modificarea şi completarea Legii nr.145/2014 privind stabilirea unor măsuri de reglementare a pieţei produselor din sectorul agricol, publicată în Monitorul Oficial, Partea I, nr.794 din 31 octombrie 2014, din următoarele considerente:

- nu pot fi tratat diferenţiat producătorii agricoli în segmentul de piaţă;

- evitarea favorizării evaziunii fiscale.

Prin obiectul de reglementare şi conţinutul său, propunerea legislativă face parte din categoria legilor ordinare.
În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera decizională pentru această propunere legislativă este Camera Deputaţilor.
      VICEPREŞEDINTE,


PREŞEDINTE,


  Marin Gheorghe



Nini Săpunaru

SECRETAR,



SECRETAR,


   Bogdan – Radu Ţîmpău

          Costel Şoptică
Consilieri parlamentari,





Consilier parlamentar,
Viorela Gondoş






Ioana Goţa
Isabela Patricia Robe

